פירוש נוסף ערך זה עוסק בסרט קומדיה. אם התכוונתם לגוף אסטרונומי, ראו ביטלג'וז.

**ביטלג'וס** (באנגלית: **Beetlejuice**) הוא סרט פרודיה על סרטי אימה אמריקאים בבימויו של טים ברטון. הסרט הופק על ידי חברת הפקות הסרטים של דייוויד גפן, הופץ על ידי האחים וורנר ויצא לאקרנים ב-30 במרץ 1988.

עלילת הסרט עוקבת אחרי זוג צעיר - ברברה (ג'ינה דייוויס) ואדם (אלק בולדווין) מייטלנד - אשר מתו לאחרונה והפכו לרוחות רפאים הרודפים את ביתם הקודם - בית גדול ושקט על גבעה המשקיפה על עיירה קטנטנה בקונטיקט. כאשר משפחה של יאפים עירוניים מניו יורק רוכשים את הבית ועוברים לגור בו, רוחות הרפאים מנסים להפחיד אותם ולגרש אותם מביתם, אך לאחר שהם נכשלים בכך, הם פונים לעזרתו של "מגרש חיים" (משחק מילים על הביטוי "מגרש שדים"), המתגלה כטיפוס גועלי, ערמומי ושובב בשם ביטלג'וס (מייקל קיטון).

הסרט זכה לביקורות חיוביות, ולהצלחה בקופות (הכנסות של למעלה מ-73 מיליון דולר, לעומת השקעה של 13 מיליון דולר). בעקבות הצלחתו נוצרה אף סדרת אנימציה לילדים, המבוססת על דמויות הסרט.

ב-25 באפריל 2019 עלתה גרסת מחזמר של הסרט על במות ברודוויי, ניו יורק.

בקיץ 2022 החלו הכנות לצילומים של סרט המשך "ביטלג'וס ביטלג'וס".

עלילה
-----

ברברה ואדם מייטלנד הם זוג צעיר שמחליט לקנות בית באזור הכפרי של קונטיקט. בנסיעתם חזרה מביקור במרכז העיר הזוג מבחין בכלב על הכביש מנסה לסטות כדי לא לדרוס אותו. הזוג מאבד שליטה על מכוניתם שנופלת לערוץ נחל. בחזרה לביתם הם מבחינים שהם ניראים שונה ושהם מוצאים בביתם את "ספר העזר לנפטר הטרי" הם חושדים שקיפחו את חייהם בתאונה. כשאדם מנסה לעזוב את הבית הוא מוצא את עצמו בעולם משונה מלא חול ותולעי ענק.

בינתיים, הבית נמכר למשפחה חדשה, משפחת דיץ, משפחה עירונית מניו יורק. צ'ארלס דיץ אב המשפחה הוא סוכן נדל"ן לשעבר, אשתו השנייה דליה היא פסלית ובתו מנישואיו הקודמים, לידיה, נערה גותית השואפת להיות צלמת ולומדת ממומחה עיצוב הפנים, אוטו. משפחת דיץ הופכת את הבית למיצג אומנות מודרני. מודאגים מהמצב המייטלנדים הולכים לחדר ההמתנה החוץ עולמי בעצת ספר העזר לנפטר הטרי. בחדר ההמתנה הם נתקלים בעוד נשמות מודאגות רבות, ושם הם נחשפים לסביכות הבירוקרטית של העולם הבא הכוללת טפסים ועובדי רווחה. בעולם הבא הם נפגשים עם העובדת הסוציאלית שלהם, ג'ונו, ג'ונו מסבירה להם שעליהם להישאר בביתם למשך 125 שנים, ושאם הם רוצים שהדיירים החדשים יעזבו, הם צריכים להפחיד אותם. ניסיונות ההפחדה שלהם נתקלים בתגובות אדישות.

למרות שהמייטלנדים בלתי נראים לזוג דיץ, לידיה מצליחה לראותם, ומתיידדת עימם. בניגוד לעצתה של ג'ונו, אדם וברברה שוכרים את עזרתו של ביטלג'וס, שותפה הקודם של ג'ונו ומגרש חיים עצמאי (על משקל מגרש שדים). לאחר שהוא פוגע ברגשותיהם של אדם וברברה, הזוג חוזר בהם מהרצון להעסיקו, ולמרות שאינו מועסק על ידם ביטלג'וס עדיין זורע הרס בעולם החיים. צ'ארלס מתרגש מהופעתם של הפעילויות העל טבעיות בניצוחו של ביטלג'וס, והוא מחליט להפוך את העיירה למרכז תיירותי. הבוס של צ'ארלס, מקסי, רוצה הוכחות לקיומם של רוחות.

אוטו משתמש בספר העזר בשביל לנסות לערוך סיאנס להעלאה באוב של ברברה ואדם, ובטעות מבצע גירוש שדים במקום. זוג הרפאים מתפוגג ונעלם. לידיה ההיסטרית קוראת לביטלג'וס לעזרה, ביטלג'וס מסכים לעזור לה בתנאי שתתחתן איתו, וכך יוכל לזרוע הרס בעולם בלי הגבלה. לידיה נעתרת לבקשה. ביטלג'וס מכין את החתונה. לפני שהטקס מושלם ברברה קוטעת את הטקס כשהיא פורצת לבית רכובה על תולעת חול שבולעת את ביטלג'וס. בסוף הסרט שתי המשפחות מסכימות לחיות בהרמוניה בבית וביטלג'וס נראה בחדר ההמתנה לצד שאר הנשמות.

צוות שחקנים
-----------

* אלק בולדווין - אדם
* ג'ינה דייוויס - ברברה
* מייקל קיטון - ביטלג'וס
* ג'פרי ג'ונס - צ'ארלס דיץ
* קתרין אוהרה - דיליה דיץ
* וינונה ריידר - לידיה דיץ
* פטריס מרטינס (אנ') - פקידת קבלה
* סילביה סידני - ג'ונו
* רוברט גולה (אנ') - מאקסי דין
* טוני קוקס - מטיף

פרסים ומועמדויות
----------------

הסרט גרף פרסים ושבחים רבים. באתר IMDb קיבל ציון של 7.5 מתוך עשר. בין הפרסים:

* פרס אוסקר לאיפור הטוב ביותר
* מועמדות לאפקטים ולאיפור הטוב ביותר באוסקר הבריטי
* פרס האקדמיה לסרטי מדע בדיוני, פנטזיה ואימה לסרט האימה הטוב ביותר ולאיפור הטוב ביותר.
* מועמד לפרס הוגו לסרט הטוב ביותר.

קישורים חיצוניים
----------------

ויקישיתוף מדיה וקבצים בנושא **ביטלג'וס** בוויקישיתוף
* 

* אתר האינטרנט הרשמי של ביטלג'וס

* "ביטלג'וס", במסד הנתונים הקולנועיים IMDb (באנגלית)

* "ביטלג'וס", באתר נטפליקס

* "ביטלג'וס", באתר AllMovie (באנגלית)

* "ביטלג'וס", באתר Rotten Tomatoes (באנגלית)

* "ביטלג'וס", באתר Box Office Mojo (באנגלית)

* "ביטלג'וס", באתר Metacritic (באנגלית)

* "ביטלג'וס", באתר אידיבי

* "ביטלג'וס", תסריט הסרט באתר Scripts.com (באנגלית)

* "ביטלג'וס", באתר Hulu סרטים (באנגלית)

* "ביטלג'וס", במסד הנתונים הקולנועיים KinoPoisk (ברוסית)
* אמיר בוגן, "ביטלג'וס": חזרנו כדי להעלות את המתים, באתר ynet, 7 במרץ 2012

| יצירותיו של טים ברטון |
| --- |
| סרטים באורך מלא | ההרפתקה הגדולה של פי ווי הרמן (1985) • ביטלג'וס (1988) • באטמן (1989) • המספריים של אדוארד (1990) • באטמן חוזר (1992) • אד ווד (1994) • הפלישה ממאדים (1996) סליפי הולו (1999) • כוכב הקופים (2001) • סיפורי דגים (2003) • צ'ארלי בממלכת השוקולד (2005) • חתונת הרפאים (2005) • סוויני טוד: הספר השטן מרחוב פליט (2007) • אליס בארץ הפלאות (2010) • צללים אפלים (2012) • פרנקנוויני (2012) • עיניים גדולות (2014) • המעון של מיס פרגרין לילדים משונים (2016) • דמבו (2019) |
| סרטים קצרים | האי של דוקטור איגור (1971) • מתקפת מפלצת הסלרי (1979) • וינסנט (1982) • הנזל וגרטל (1983) • פרנקנוויני (1984) • ‏Stainboy‏ (2000) |
| סדרות טלוויזיה | ונסדיי (2022) |